******

***Előterjesztés a Bursa Hungarica Felsőoktatási Önkormányzati Ösztöndíjpályázat ösztöndíjának megállapításáról***

Tisztelt Közgyűlés!

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. Eger Önkormányzata a 2025-es évre is csatlakozott a Bursa Hungarica Ösztöndíjrendszerhez, és az önkormányzat vállalta a kötelezettséget, hogy a 2025. évi költségvetésben az ösztöndíjak fedezetéül 6.000 E Ft-ot biztosít. Ez az összeg hatvan, szociálisan hátrányos helyzetű fiatal számára nyújt rendszeres anyagi segítséget a felsőoktatási tanulmányaik végzéséhez. Az önkormányzati ösztöndíjrész mértéke jelenleg havonta 10.000 Ft, amely összeget az önkormányzat egy Bursa tanulmányi félévre egy összegben utalja át az NKTK Bursa Hungarica számlájára.

**Javaslom, hogy az** **önkormányzati ösztöndíjrész havi összege 15.000 Ft-ban kerüljön megállapításra. Amennyiben a képviselő-testület javaslatomat támogatja, úgy a pénzügyi fedezet az alábbiak szerint módosul.**

**2024/2025. tanév II. féléve és a 2025/2026. tanév I. féléve „A” pályázat:  
40 fő x 10 hónap x 15.000 Ft = 6.000.000 Ft**

**2025/2026. tanév „B” pályázat: 20 fő x 10 hónap + 15.000 Ft = 3.000.000 Ft**

**2026/2027. tanév „B” pályázat: 20 fő x 10 hónap + 15.000 Ft = 3.000.000 Ft**

**2027/2028. tanév „B” pályázat: 20 fő x 10 hónap + 15.000 Ft = 3.000.000 Ft**

Kérem a képviselő-testületet, hogy javaslatomat támogassa az alábbi határozati javaslat szerint.

Eger, 2024. november 28.

                                                                                            Domán Dániel s.k.

                                                                                                     képviselő

**Határozati javaslat**

Eger Megyei Jogú Város Önkormányzata Közgyűlése előzetes kötelezettséget vállal arra, hogy 2025-ben 9.000.000 forintot, 2026-ban 3.000.000 forintot, 2027-ben 3.000.000 forintot biztosít a Bursa Hungarica Felsőoktatási Önkormányzati Ösztöndíjpályázat  
önkormányzati ösztöndíjrész fedezetére.  
  
**Felelős:** Dr. Barta Viktor jegyző megbízásából

              a Gazdasági Iroda vezetője **Határidő:** 2025-ben március 1.  további években a költségvetési rendelet elfogadásának időpontja szerint